คาดหุ้นไทยสัปดาห์หน้าแนวโน้มขาขึ้น
หุ้นไทยสัปดาห์หน้าแนวโน้มขาขึ้น นักลงทุนกลับเข้ามาเก็งกำไรผลประกอบการกลุ่มแบงก์
15 ม.ค. 2554

หุ้นไทยสัปดาห์หน้าแนวโน้มขาขึ้น นักลงทุนกลับเข้ามาเก็งกำไรผลประกอบการกลุ่มแบงก์
บริษัทหลักทรัพย์ กสิกรไทย และบริษัท ศูนย์วิจัยกสิกรไทย จำกัด รายงานว่า แนวโน้มตลาดหุ้นไทยในสัปดาห์หน้า (17-21 ม.ค.) น่าจะแกว่งตัวในทิศทางปรับขึ้น (Sideway Up) จากการคาดการณ์เชิงบวกต่อผลประกอบการของสถาบันการเงินไทย โดยมีปัจจัยที่ต้องติดตาม ได้แก่ ตัวเลขการค้าระหว่างประเทศของไทย เงินเฟ้อของจีน และเครื่องชี้เศรษฐกิจที่สำคัญของสหรัฐฯ โดยเฉพาะเครื่องชี้ตลาดที่อยู่อาศัย          สำหรับกรอบการเคลื่อนไหวดัชนีในสัปดาห์หน้า คาดแนวรับอยู่ที่ 1,025 และ 1,007 จุด แนวต้าน 1,050 และ 1,060 จุด ตามลำดับ